Public procurement notice: Contract Notice
Published: 2020-05-25
Buyer: Finavia Oyj
Country: FI
Contract type: Services
Procedure: Negotiated procedure
CPV classification: 72212100: Industry specific software programming services | 72230000: Custom software development services | 72253200: Computer systems support services | 72263000: Software implementation services | 72267100: Maintenance of information technology software
Submission deadline: 2020-06-21
Award criteria: The most economic tender

Technical requirements: Hankinnan tarkoitus on solmia puitesopimus ohjelmistoprojektien kehityspalveluiden hankinnasta usean palveluntoimittajan kanssa ja siten toteuttaa räätälöityjä ja innovatiivisia ohjelmistoja, joita käytetään Finavian lentoasemilla ja toiminnassa. Hankinnan tavoite on muodostaa ohjelmistokehityksen huippuosaajien kilpailutettu pooli, josta voidaan hankkia resursseja ja muodostaa kehitystiimejä erilaisten ohjelmistokehitysprojektien ja Finavian yleisten kyvykkyyksien kehittämiseen tällä saralla.
Tavoitteena on pystyä luomaan projekteittain tuotantotiimi, joka voi koostua osittain tai kokonaan ja osa- tai kokoaikaisesti palveluntuottajan resursseista. Resurssit täyttävät eri rooleja projekteissa. Finavia voi myös sulauttaa eri projektien kehitystyön yhden (1) tiimin kokonaisvastuulle sisältäen jo tuotantoon vietyjen osien ylläpidon.
Kehittäjätiimien kokoonpano tarkennetaan tarvekohtaisesti. Puitesopimuksen sisällä tehtävissä tarjouspyynnössä moniosaajatiimi voi koostua eri rooleista ja yhden tai useamman toimittajan tarjoamista asiantuntijoista. Roolit ovat suuntaa-antavia ja yksilön osaamisesta riippuen myös päällekkäisiä. Vastuu ratkaisuista niin toiminnallisesti kuin teknisesti on koko tiimillä. Yhtä (1) henkilöä voi tarjota useampaan rooliin, mikäli osaaminen on sopiva rooleihin.
Puitesopimus solmitaan usean eri palveluntoimittajan kanssa. Kaikki sopimuksella tuotettu työ suoritetaan Finavian IT:n ja liiketoimintayksiköiden ohjauksessa. Kehitystiimit voivat koostua Finavian henkilöstöstä ja yhden tai useamman palveluntoimittajan henkilöstöstä. Kehitystiimien ensisijainen työskentelypaikka on Finavian tilat Helsinki-Vantaalla ja sen läheisyydessä. Tehtäviä voi olla myös muilla Finavian lentoasemilla ympäri Suomea.
Tällä kilpailutuksella ja puitesopimuksella hankittavat tehtävät voivat olla suunnittelua, muotoilua, arkkitehtuurityötä, kehitystyötä sekä ylläpitoa (sisältäen näihin liittyvän dokumentaation ja infrastruktuurin tuottamisen) ja koskettaa seuraavia lentoasematoiminnan osa-alueita ja/tai prosesseja:
Aktiivisessa kehityksessä olevien sovellusten tuki- ja ylläpitopalvelu kuuluu myös kehitystiimien vastuuseen. Palveluntoimittajalla on oltava mahdollisuus tarjota normaalien toimistotyöaikojen ulkopuolella tapahtuvaa tuki- ja ylläpitopalvelua. Tähän kuuluu myös puhelinpäivystys.
Projektien koolle tai laskutukselle ei ole asetettua euromääräistä alarajaa, joten projektien koko voi vaihdella merkittävästi. Puitesopimus ei muodosta määräostovelvollisuutta.
Hankinnan ensimmäisessä vaiheessa pyydetään osallistumishakemuksia ehdokkailta. Osallistumishakemusten perusteella ehdokkaita kutsutaan tarjoajiksi vastaamaan alustavaan tarjouspyyntöön. Tarjoajilla on mahdollisuus esittää kysymyksiä jokaisessa vaiheessa.
Alustavien tarjousten perusteella kutsutaan kuusi (6) tarjoajaa neuvotteluihin. Ennen neuvotteluja valitut tarjoajat voivat esittää palautetta, kommentteja ja parannusehdotuksia hakemusdokumentaatioon kirjallisesti (sähköpostitse). Hankintayksikkö voi pyytää selvennyksiä palautteeseen, kommentteihin ja ehdotuksiin kirjallisesti (sähköpostitse). Hankintayksikkö voi kutsua tarjoajat useammalle neuvottelukierrokselle, mikäli katsoo tarpeelliseksi. Neuvottelut käydään suomeksi, ja niihin voi kuulua muun muassa hankinnan laajuutta, sisältöä, määritelmiä, palveluntasoa ja käyttöönottoa koskevaa sisältöä samoin kuin hinnoittelua ja sopimusehtoja koskevia asioita.
Neuvottelut käydään kunkin tarjoajan kanssa erikseen joko konferenssipuhelujärjestelmän (esim. Skype, Teams tms.) avulla tai hankintayksikön pääkonttorilla Helsinki-Vantaan lentoasemalla. Hankintayksikkö varaa oikeuden muuttaa aikaa, paikkaa sekä osallistumis- ja neuvottelutapaa.
Hankintayksikkö julkaisee lopullisen tarjouspyynnön neuvottelujen jälkeen. Neuvottelujen jälkeen sopimusehdoista eikä hankinnan kohteen kriteereistä neuvotella. Tarjoajilla on kuitenkin mahdollisuus esittää kysymyksiä lopullista tarjouspyyntöä koskien.
Perussopimuskauden jälkeen sopimuskautta voidaan jatkaa toistaiseksi voimassaolevana. Sopimuskausi ei kuitenkaan voi olla pidempi kuin kahdeksan (8) vuotta.
Projekteihin välittömästi liittyvät asiat ja roolit tai niiden yhdistelmät, joita ei tässä ole kuvattu.
Kaikki tietopääoma, joka tuotetaan osana tätä puitesopimusta, kuuluu yksinomaan Finavian omistukseen. Mikäli palvelun tuottamisessa käytetään vapaasti saatavilla olevia ohjelmistoja, komponentteja tai lähdekoodeja, tulee niiden olla lisenssivapaita ja soveltuvia aiottuun käyttötarkoitukseen ilman rajoituksia.
Palveluntoimittaja vastaa uusien henkilöiden perehdyttämisestä omalla kustannuksellaan palveluntuottamiseen ja vastaa siitä, että allokoitujen resurssien tietotaito on tehtävässä vaaditun ja tarjotun mukaista.